Publication: Magyar Közlöny
Issue: MK-2010-160 (Year: 2010, Number: 160)
Era: contemporary
Section: rendelet 6. § (1) bekezdésének a) és b) pontjában, valamint a számvitelrõl szóló 2000. évi C. törvény 79. §
Paragraph Index: 139

(1) bekezdésében foglaltak e vonatkozásban nem irányadók, e szabályok ugyanis nem a felszámolási eljárás lefolytatása során felmerült kiadások jogi minõsítésérõl, hanem a velük kapcsolatos számviteli feladatokról rendelkeznek. Ha az állapítható meg, hogy a felszámoló az õt terhelõ feladatok elvégzéséhez igénybevett teljesítési segéd költségeit a Cstv. 57. § (2) bekezdése g) pontjának kógens elõírása ellenére felszámolási költségként külön elszámolta, az elkövetett jogszabálysértés következményei a felszámolási eljárás keretében, a Cstv. 51. §-ában szabályozott kifogás alapján orvosolhatók. A kifogás ugyanis a felszámoló jogszabálysértõ intézkedése vagy mulasztása ellen igénybe vehetõ jogvédelmi eszköz; a felszámoló által a felszámolási eljárás lefolytatása során a Cstv.-ben meghatározott kötelezettségei megszegésével elkövetett szabálytalanságok alapvetõen kifogás alapján szüntethetõk meg. A kifogás elõterjesztésére csupán akkor nem kerülhet sor, ha a törvény a felszámoló valamely intézkedésével szemben más jogorvoslat igénybevételének lehetõségét írja elõ, vagy a kifogás nem a felszámoló egyoldalú intézkedése, illetve mulasztása ellen irányul, hanem elbírálása harmadik személy jogait vagy kötelezettségeit érintené, illetõleg a szabálytalanság következményei a Cstv. 51. § (3) bekezdésében meghatározott intézkedésekkel nem küszöbölhetõk ki. A Cstv. 51. § (3) bekezdése alapján ugyanis a bíróság a kifogás megalapozottsága esetében megsemmisíti a felszámoló intézkedését, és helyreállítja az eredeti állapotot, vagy a felszámoló részére új intézkedés megtételét írja elõ. Önmagában a felszámoló által elkövetett jogszabálysértés tényének megállapítására a kifogás nem irányulhat. A teljesítési segéd közremûködésével összefüggésben felmerült kiadásnak a felszámolási költségek körében történõ jogszabálysértõ elszámolása esetén fennállnak a Cstv. 51. §-ában szabályozott kifogás elõterjesztésének feltételei. A felszámoló ezen intézkedése ugyanis nem csupán a tõle általában elvárható gondosság követelményének nem felel meg, hanem a Cstv. konkrét elõírásának, az 57. § (2) bekezdése g) pontjának megsértését jelenti. Nem zárják ki a kifogás elõterjesztését és az abban foglaltak teljesítését a felszámolót terhelõ feladatot ténylegesen ellátó harmadik személy jogai sem. A kifogás elbírálása során ugyanis a bíróságnak az érintett szerzõdés alapján azt kell vizsgálnia, hogy a szerzõdés a felszámoló saját feladatainak ellátására irányul-e, illetve, hogy az ebbõl eredõ kiadásokat a felszámoló felszámolási költségként külön elszámolta-e. Mindezeket pedig a teljesítési segéd jogai nem akadályozzák, önmagában a vele kötött szerzõdés vizsgálata ugyanis e jogokra nincs kihatással. A kifogás megalapozottsága esetében a bíróság a felszámolót az intézkedését megsemmisítve a kiadásnak a felszámolási költségek körébõl való mellõzésére és – az eredeti állapot helyreállításaként – az adós felszámolás hatálya alá tartozó vagyonába történõ befizetésére kötelezi. Ez a rendelkezés a teljesítési segéd jogait és kötelezettségeit szintén nem érinti, tehát a felszámoló által elkövetett szabálytalanság következményei a felszámolási eljárás során harmadik személyek jogainak sérelme nélkül orvosolhatók. A Cstv. 57. § (2) bekezdése g) pontjának megsértése miatt elõterjesztett kifogás elbírálása során a felszámoló Cstv. 54. § szerinti kártérítési felelõssége feltételeinek vizsgálatára nem kerül sor. Ha a felszámoló a saját feladatai ellátásához igénybe vett teljesítési segéd közremûködése kapcsán felmerült költségeket nem maga viseli, hanem a felszámolás hatálya alá tartozó vagyonból egyenlíti ki azokat, az e kiadásoknak megfelelõ összeggel valójában jogalap nélkül gazdagodik. A felszámoló intézkedésének a jogszabálysértés kiküszöbölésének érdekében történõ megsemmisítése, és az eredeti állapot helyreállítása ezért tartalmilag sem a felszámoló kártérítés fizetésére kötelezését, hanem e gazdagodás kiküszöbölését jelenti. IV. A jogalkotó idõközben újraszabályozta a Cstv.-nek a teljesítési segéd igénybevételének lehetõségére és a felszámolási költségekre vonatkozó szabályait. A Cstv. jelenleg hatályos 27/A. § (12) bekezdése a korábbi szabályozással egyezõen kimondja, hogy a kijelölt felszámoló nem engedheti át másnak a felszámolási eljárás lefolytatását. A (13) bekezdés akként rendelkezik, hogy a felszámolónak a feladatait elsõsorban az adós munkaszervezete, illetve saját munkaszervezete igénybevételével kell ellátnia, ideértve a jogszabályban meghatározott szakképzettségû, kötelezõen foglalkoztatandó személyek polgári jogi jogviszonyban történõ alkalmazását is. A felszámoló a feladatai ellátása érdekében polgári jogi jogviszonyt létesíthet továbbá: a) külön jogszabályban a felszámolási tevékenység végzésének feltételeként meghatározott szakképzettségen kívüli szakértelmet igénylõ feladat ellátására,

Source: https://magyarkozlony.hu/hivatalos-lapok/4180e46552f7ba6b9e24b332c726e793dd3a9eb3/dokumentumok/fd6812f8f830f105b3bf091f154bb43e1c2cb801/letoltes